“Kia” va “Hyundai” avtomobilarini yetkazib berish muddati uzaytirildi

“Kia” va “Hyundai” avtomobilarini yetkazib berish muddatlari sezilarli uzaytirildi. Ayrim mashinalarni 1,5 yildan ko'proq kutishga to'g'ri keladi.

The Korea Times ma'lumotlariga ko'ra, 2022 yil mart oyi holatiga ko'ra, “Hyundai” va “Kia” brendlarining bajarilmagan buyurtmalari 1 millionga yaqin orqada qolgan. Bu katta navbatlarni keltirib chiqaradi va xaridorlarni analoglarni izlashga majbur qiladi.
Butun dunyodagi avtomobil ishlab chiqaruvchilari koronavirus pandemiyasi va iqtisodiy inqiroz oqibatlari tufayli avtomobil ishlab chiqarishda uzilishlarga duch kelmoqda. Koreyaning ikki brendlari ham qiyinchiliklarga duch keldi. xaridorlar yangi mashinalarini bir yarim yilgacha kutishlariga to'g'ri keladi.
The Korea Times gazetasining yozishicha, “Hyundai” va “Kia” 2021 yilning boshida yangi avtomobillarga 100 mingta buyurtma bergan. 2022 yilning mart oyida bu ko'rsatkich 5 barobarga oshib, 500 mingtaga yetdi. Bundan tashqari, avtomobil ishlab chiqaruvchilar avvalroq bajara olmagan buyurtmalar mavjud. Shunday qilib belgilangan muddatda ishlab chiqarilmagan avtomobillarning umumiy soni 1 millionga yetdi. Kechikishlarning asosiy muammosi komponentlarni etkazib berishdagi uzilishlardir.
Majburiyatlarni o'z vaqtida bajarmaslik yangi mashinalar uchun katta navbatlarni keltirib chiqardi. Shunday qilib, “Kia K5” xaridorlari o'z mashinalarini 5 oydan 11 oygacha kutishga majbur. “Hyundai Ioniq 5”ni sotib olganlar esa bir yildan ko'proq kutishlariga to'g'ri keladi. Yangi “Kia Sportage Hybrid” va “Sorento Hybrid”  uchun eng uzun navbat — bir yarim yil. Ushbu noxush holat ko'pchilikni analoglarni izlashga majbur qiladi, bu albatta xaridorlarga noqulaylik tug'diradi.